España ten case que 8 000 Km de costa.
A costa cantábrica ten acantilados e poucas praias. Destacan os cabos de Estaca de Bares, Peñas, Ajo, Matxitxaco e o golfo de Bizkaia.
A costa mediterránea é a máis longa. Na parte andaluza está o cabo de Gata e o golfo de Almeria; na levantina atopamos grandes praias, sobre todo no golfo de Valencia, existen tamén as lagoas litorais do mar Menor e a Albufera; na catalá e balear hai costas baixas e areentas, destaca o cabo de Creus; nas cidades autónomas atopamos unha costa baixa en Ceuta mentres que en Melilla é alta.
Na costa atlántica galega temos un litoral con moitos entrantes e saíntes ao mar, rías e os cabos de Ortegal e Fisterra. Na atlántica andaluza ten amplias praias, marismas e dunas e nela está o golfo de Cádiz. A canaria é rochosa no norte e areenta no sur.