O teu primeiro programa

Neste apartado vas a realizar o teu primeiro programa. Este programa deberá de dar as instrucións apropiadas para que o círculo de cor vermella vaia ata o círculo de cor branca sen saírse do taboleiro. Ten en conta que o círculo vermello despois dos movementos que realice debe de quedar exactamente enriba do branco.
Para elo contas con tres tipos de instrucións que debes de seleccionar do menú de fondo verde; elixe os bloques que consideres apropiados e situaos no orden en que queres que se fagan. Cando penses que o teu programa xa está listo, preme sobre o botón con ? e observa os movementos que realiza o círculo por si necesitases modificar o programa.
Os tres bloques cos que contas son:
Da un paso: fai que o círculo vermello avance unha cela.
Avanza: avanza as celas que indiques cambiando o número 0 por outro.
Xirar á esquerda (ou á dereita): o círculo cambia o seu sentido de avance segundo se elixa esquerda ou dereita.
Cando queiras eliminar algún bloque do teu programa arrástrao ao caldeiro do lixo.